Մլադեն Կաշչելան

**Մլադեն Կաշչելան** (, ), չեռնոգորացի և ռուս ֆուտբոլիստ, կիսապաշտպան, մարզիչ։ Հանդես է եկել Չեռնոգորիայի հավաքականում։ Պրեդրագ Կաշչելանի զարմիկն է:

## Կարիերա
### Ակումբային
Ֆուտբոլով սկսել է զբաղվել հայրենի Կոտոր քաղաքում։ Առաջին պրոֆեսիոնալ ակումբը «Բոկելն» էր: 19 տարեկանում տեղափոխվել է գերմանական Դորտմունդի «Բորուսիա», խաղացել է երիտասարդական թիմում: Չնայած նրան, որ համաձայնագիրը կնքվել էր «1+4» համակարգով և ակումբը պատրաստ էր շարունակել համագործակցությունը, Կաշչելանի գործակալը պնդել է, որ լքի թիմը։ 2003 թվականի հուլիսի 1-ին տեղափոխվել է «Կարլսրուե»։ Հիմնական թիմի կազմում անցկացրել է ընդամենը 2 հանդիպում, հիմնականում խաղում է երկրորդ թիմում։ Դրանից հետո խաղացել է «ՕՖԿ Բելգրադում», Սուբոտիցայի «Սպարտակում», «Վոժդովացում»։ 2007 թվականի ամռանը տեղափոխվել է լեհական «Լոձ»։ 2007 թվականի հոկտեմբերի 20-ին նոր ակումբում նորամուտն է նշել «Գուրնիկի» դեմ խաղում (0:1)։ Թիմում դարձել է հիմնական խաղացող և համարվել է Էքստրակլասների լավագույն կենտրոնական կիսապաշտպաններից մեկը։ մինի|Կաշչելանը «Տոսնոյի» կազմում 2009 թվականի ամռանը տեղափոխվել է Լվովի «Կարպատներ»՝ կնքելով եռամյա պայմանագիր։ 2009 թվականի օգոստոսի 30-ին Կիևի «Օբոլոնի» դեմ խաղում (5:0) նորամուտն է նշել Պրեմիեր լիգայում։ Նիգերիացի Սամսոն Գոդվինի փոխարեն դուրս է եկել 72-րդ րոպեին, ավելացված ժամանակում դեղին քարտ ստանալով։

2010 թվականի հունվարին եռամյա պայմանագիր է կնքել լեհական «Յագելոնիա» ակումբի հետ։ Երկու անգամ վարձակալությամբ է տրվել, նախ՝ «Լոձին», ապա՝ բուլղարական «Լուդոգորեցին»։ 2012/13 մրցաշրջանում հանդես է եկել հունական «Պանտրակիկոսում»։

2013 թվականի հունիսի 13-ին երկամյա պայմանագիր է կնքել Տուլայի «Արսենալի» հետ։ Հուլիսի 13-ին առաջին հանդիպումը Ռուսաստանի առաջին դիվիզիոնում անցկացրել է «Սիբիրի» դեմ (2:0)։ 2014 թվականի օգոստոսի 2-ին նորամուտն է նշել Պրեմիեր լիգայում՝ մեկնարկային կազմում հանդես գալով «Զենիթի» դեմ խաղում (0:4)։ 2016 թվականի հունվարի 28-ին տեղափոխվել է Ռուսաստանի առաջին դիվիզիոնի «Տոսնո» ակումբ։ 2017 թվականի օգոստոսի 8-ին պայմանագիրը վաղաժամկետ դադարեցվել է։ 2017 թվականի օգոստոսի 12-ին ազատ գործակալի կարգավիճակով տեղափոխվել է «Տամբով»։ 2018/19 մրցաշրջանում ակումբը ՖՆԼ-ում զբաղեցրել է 1-ին տեղը և դուրս եկել Ռուսաստանի Պրեմիեր լիգա։

2019 թվականի օգոստոսի 5-ին դարձել է «Բալթիկայի» խաղացող։ Նոր ակումբում նորամուտն է նշել օգոստոսի 10-ին «Մորդովիայի» դեմ խաղում (3:0)։ 2020 թվականի հոկտեմբերի 13-ին խփել է առաջին գոլը «Չերտանովոյի» դեմ խաղում (1:2)։ 2022 թվականի օգոստոսի 27-ին անցկացրել է 100-րդ հանդիպումը «Բալթիկայի» կազմում։ 2023 թվականի հունիսի 3-ին անցկացրել է կարիերայի վերջին հանդիպումը։

### Հավաքականում
2009 թվականի հունիսի 6-ին նորամուտն է նշել Չեռնոգորիայի հավաքականում՝ խաղալով ամբողջ 90 րոպեն Կիպրոսի դեմ խաղում (2:2)։ 2014 թվականի հոկտեմբերի 31-ին երկու տարվա դադարից հետո կրկին հրավեր է ստացել Չեռնոգորիայի հավաքականից։ 2016 թվականի մայիսի 31-ին հավաքականի կազմում մասնակցել է Թուրքիայի դեմ վերջին խաղին (0:1)։

## Անձնական կյանք
Ամուսնացած էր սերբ մոդել Մարիանա Կրիժանովիչի հետ, որը դարձել է ֆուտբոլային գործակալ։ Աջ ուսին կան չինական հիերոգլիֆների տեսքով դաջվածքներ, որոնք նշանակում են նրա կյանքի կարգախոսը՝ Աստված, հաջողություն, ընտանիք։

Լավ տիրապետում է ռուսերենին, տիրապետում է նաև սերբերենին, լեհերենին, անգլերենին, գերմաներենին և մի փոքր բուլղարերենին։

2022 թվականի նոյեմբերի 19-ին ստացել է Ռուսաստանի քաղաքացիություն։

## Ձեռքբերումներ
**«Յագելոնիա»**

* Լեհաստանի սուպերգավաթակիր՝ 2010

**«Լուդոգորեց»**

* Բուլղարիայի չեմպիոն՝ 2011/2012
* Բուլղարիայի գավաթի գավաթակիր՝ 2011/2012

**«Արսենալ»**

* Ռուսաստանի առաջին դիվիզիոնի առաջնության արծաթե մեդալակիր՝ 2013/2014 

**«Տոսնո»**

* Ռուսաստանի առաջին դիվիզիոնի առաջնության արծաթե մեդալակիր՝ 2016/2017

**«Տամբով»**

* ՖՆԼ-ի առաջնության հաղթող՝ 2018/2019

**«Բալթիկա»**

* Առաջին լիգայի արծաթե մեդալակիր՝ 2022/2023

## Ծանոթագրություններ

## Արտաքին հղումներ
* Младен КАШЧЕЛАН: интервью для Официального журнала ПФК «Арсенал»

 
Կատեգորիա:Բորուսիա Դորտմունդի ֆուտբոլիստներ
Կատեգորիա:Կարլսռուհեի ֆուտբոլիստներ
Կատեգորիա:Յագելոնիայի ֆուտբոլիստներ
Կատեգորիա:Չեռնոգորացի ֆուտբոլիստներ
Կատեգորիա:Չեռնոգորիայի հավաքականի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Վոժդովացի ֆուտբոլիստներ
Կատեգորիա:Տամբովի ֆուտբոլիստներ
Կատեգորիա:ՕՖԿ Բեոգրադի ֆուտբոլիստներ
Կատեգորիա:Ֆուտբոլի կիսապաշտպաններ